تورکیه قالخینما ناظیری لوطفی الوان، سوریه‌نین عفرین اراضی‌سین‌دکی زیتون دالی حرکاتی‌نین ایقتیصادا منفی تأثیر گؤسترمیه‌جگینی دئییب.
الوان، تورکیه توریزم سرمایه‌چی‌لری درنکی‌نین ایللیک قیمتلندیرمه توپلانتیسیندا چیخیشیندا، تورکیه ایقتیصادی‌نین اوردوسو گیمی گوجلو اولدوغونو بیلدیریب،
بیر طرف‌دن ترور یووا‌لارینی داغیداندا، دیگر طرف‌دن ایقتیصادیمیزی بؤیوتمه‌یه داوام ائدجگیک" دئدی.
لوطفی الوان، سون ایللرده تورکیه‌نین یاخین جوغرافیاسیندا باش وئرن چتین‌لیک‌لره ده توخونا‌راق،
ترورلا موباریزه‌دن گذشت وئرمه‌دن بؤلگه‌میزده هئچ بیر قاریشیق‌لیق، غیری-ثابت‌لیک قالمایینجایا قدر نه لازیم‌دیرسا ائتمه‌یه قرارلیییق. میلی امنیتیمیزی، ایستیقلالیتیمیزی تهدید ائدن هر بیر عامل ایله سونونا قدر موباریزه‌نی داوام ائتدیرجگیک. بو چرچیوه‌ده زیتون دالی عملیاتینی باشلادیق" دئدی.
ناظیر الوان، عملیات باشلادیق‌دان سونرا ایقتیصادین تاثیر آلیب آلمایاجاغینا دایر داتیشمالارا دا شاهید اولدوق‌لارینی بیل‌دیره‌رک،
دئوام ائدن عملیات‌لارا باخمایا‌راق، بورس بازاریمیز دونن و بو گون رکورد قیردی. توکتیچی اعتماد اندکسی 8 آیین ذیروه‌سینده اوسته‌لیک یوزده 11.1لیک بیر آتشله نتیجه‌لنیب" ایفاده‌سینی ایستیفاده ائتدی.
